CELEX: 62015FN0060
Language: et
Date: 2015-04-22 00:00:00
Title: Kohtuasi F-60/15: 22. aprillil 2015 esitatud hagi – ZZ versus Siseturu Ühtlustamise Amet

29.6.2015   
            
            
               ET
            
            
               Euroopa Liidu Teataja
            
            
               C 213/48
            
         22. aprillil 2015 esitatud hagi – ZZ versus Siseturu Ühtlustamise Amet
   (Kohtuasi F-60/15)
   (2015/C 213/78)
   Kohtumenetluse keel: prantsuse
   
      Pooled
   
   
      Hageja: ZZ (esindaja: advokaat N. Lhoëst)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Hagi ese ja sisu
   
   Nõue tühistada Siseturu Ühtlustamise Ameti presidendi 4. juuni 2014. aasta otsus, millega öeldi üles hageja ajutise teenistuja leping, nõue võimaluse korral hageja Siseturu Ühtlustamise Ametisse tööle ennistamiseks või selle võimatuse korral nõue maksta hageja lepingu väidetava ebaseadusliku ülesütlemise eest õiglast hüvitist, ning nõue hüvitada väidetavalt tekkinud mittevaraline kahju.
   
      Hageja nõuded
   
   
               —
            
            
               tühistada Siseturu Ühtlustamise Ameti presidendi 4. juuni 2014. aasta otsus, millega öeldi üles hageja ajutise teenistuja leping;
            
         
               —
            
            
               sellest tulenevalt anda korraldus hageja tööle ennistamiseks ja kohustada kostjat hüvitama hagejale kahjuhüvitisena töötasu ajavahemiku eest, mis jääb hageja lepingu ülesütlemise jõustumise kuupäeva ja vaidlusaluse otsuse tühistamise tagajärjel hageja tööle ennistamise kuupäeva vahele, ning taastada hageja karjäär, mis tema lepingu ülesütlemisega õigusvastaselt katkes;
            
         
               —
            
            
               teise võimalusena, juhul kui hageja tööle ennistamine tooks kaasa märkimisväärsed praktilised raskused või osutuks kolmandate isikute olukorda arvestades liialdaseks, mõista kostjalt välja õiglane rahaline hüvitis hageja lepingu õigusvastase ülesütlemise eest, võttes arvesse mitte ainult kaotatud töötasu, vaid ka hageja kaotatud tõsist võimalust jääda tähtajatu lepingu alusel töötades Siseturu Ühtlustamise Ameti teenistusse kuni pensionieani ja oma karjääri edendada;
            
         
               —
            
            
               igal juhul mõista kostjalt välja hüvitis mittevaralise kahju eest, mis on ex aequo et bono hinnates 15  000 eurot;
            
         
               —
            
            
               mõista kõik kohtukulud välja Siseturu Ühtlustamise Ametilt.